> महाप्रकाश हमर प्रिय कवि छलाह. ओ अत्यंत सज्जन व्यक्ति छलाह संगहि ओ स्वाभिमानी सेहो छलाह. ओ कहियो शक्तिशाली वर्गसँ किछु याचना नहि केलनि. महाप्रकाश हमरा सभक बीच नहि छथि से अत्यंत दुखद समाचार अछि.
 > महाप्रकाश हमर प्रिय कवि छलाह. ओ अत्यंत सज्जन व्यक्ति छलाह संगहि ओ स्वाभिमानी सेहो छलाह. ओ कहियो शक्तिशाली वर्गसँ किछु याचना नहि केलनि. महाप्रकाश हमरा सभक बीच नहि छथि से अत्यंत दुखद समाचार अछि.
 -  प्रो. उदय नारायण सिंह 'नचिकेता'
> सुकांत, सुभाषचंद्र यादव आ महाप्रकाश आधुनिक मैथिली साहित्यकेँ एकटा नव आयाम देलनि. हुनक रचनाक शिल्प आ भाषाक प्रवाह बेछप अछि. ओ एकटा समर्थ कथाकारक संगहि संवेदनशील आ प्रखर कवि छलाह. ई क्षति अपूरणीय अछि.
 > महाप्रकाश ओह. . . महाप्रकाशक कविता हमरा सदति प्रभावित करैत रहल. ओ आंतरिक रूपेँ लेखन दिस सदति सक्रिय रहलाह मुदा बाहरी आडंबरसँ परहेज रहनि. महाप्रकाश हमर बहुत पुरान मित्र छलाह आ ओ पटना मे हमरा अपन पहिल मित्र मानैत छलाह. हुनक निधन हमरा लेल व्यक्तिगत क्षति अछि.
 -  डॉ. रमानंद झा 'रमण'
> महाप्रकाश जीक गेला सं मैथिली कें जे क्षति भेल तकर पूर्ति भइये नै सकै छै. अपना सभ एकटा मुहफट आर बेलाग बजनिहार सं अलग भए गेलहु. कएक भेंट-घांट अछि हुनका सं. हमर नाना जी रहथि हुनका नने कहैत रहियनि आर ओ नाती बाबू, कतेको बेर नया बाजार केर हुनक डेरा पर भोर जइयइ त' सांझे घुरियइ. 2010 मे हुनका लग अपन मैथिली कविता सभ लए पहुचल रही डमी बुक. . . कहलियनि एहि संग्रह केर नाम संभवामि रखने छी, ओ तुरत कहलनि जे नाम बदल एकर. . . जखन 'एतबे टा नहि' कविता लिखलहु. . . हुनक सुझाव रहनि जे 'यैह नाम राख. . . . ' बहुत नीक जकाँ पढ़ने रहथि आर ओही संग्रह मे किछु शब्द पर सेहो हुनका आपत्ति रहनि हुनकर आदेशक पालन करैत खांटी गाम घर केर भोगल कविता आर जीयल शब्द देने रही. . . बहुत रास चीज़ अपन ओही अभिभावक केर छत्रछाया मे सिखने छी. 